**Rámcová dohoda č. ..........**

uzatvorená podľa § 269 ods. 2 Obchodného zákonníka v platnom znení v spojení s § 83 zákona č. 343/2015 z. z. o verejnom obstarávaní a o zmene a doplnení niektorých zákonov (ďalej len „rámcová dohoda“)

medzi zmluvnými stranami:

**Objednávateľ:**

**Hlavné mesto Slovenskej republiky Bratislava**

sídlo: Primaciálne nám. 1, 814 99 Bratislava

zastúpené: Ing. Tatiana Kratochvílová, 1. viceprimátorka

IČO: 00 603 481

DIČ: 2020372596

bankové spojenie: Československá obchodná banka, a.s.

IBAN: SK37 7500 0000 0000 2582 9413

(ďalej len „objednávateľ“)

a

**Poskytovateľ:**

Obchodné meno:

Sídlo (miesto podnikania):

štatutárny orgán/konajúci:

IČO:

IČ DPH:

Bankové spojenie:

IBAN:

e-mail:

Zapísaný v:

Značka zápisu:

(ďalej len „poskytovateľ“)

(spolu ďalej aj ako „zmluvné strany“)

**Článok I**

**Účel a predmet rámcovej dohody**

1. Účelom uzatvorenia rámcovej dohody je vytvoriť zmluvný rámec pre realizáciu jej predmetu podľa potrieb a požiadaviek objednávateľa, ktoré budú špecifikované v čiastkových písomných objednávkach v súlade s podmienkami uvedenými v tejto rámcovej dohode (ďalej len „čiastkové objednávky“). Táto rámcová dohoda nezaväzuje objednávateľa k plneniu a bude realizovaná zadaním čiastkových zákaziek prostredníctvom písomných objednávok vystavených v súlade s podmienkami v nej uvedenými(ďalej len „objednávka“). V každej objednávke bude objednávateľom upresnený obsah a rozsah požadovaných služieb, čas a miesto, resp. miesta ich požadovaného poskytnutia, druh a rozsah baliaceho materiálu a osobitné požiadavky na plnenie podľa Čl. VI ods. 6. tejto rámcovej dohody.

2. Predmetom tejto rámcovej dohody je záväzok poskytovateľa poskytovať objednávateľovi komplexné služby spojené s premiestnením zariadenia a vybavenia administratívnych a skladových priestorov vrátane dopravyv objektoch a medzi objektmi v majetku, resp. v správe objednávateľa, prípadne v rámci ďalších objektov užívaných Hlavným mestom SR Bratislava a záväzok objednávateľa zaplatiť poskytovateľovi za riadne poskytnuté služby dohodnutú cenu podľa podmienok tejto rámcovej dohody. Poskytovateľ sa zaväzuje, že pre objednávateľa vykoná s odbornou starostlivosťou, podľa jeho požiadaviek, podmienok tejto rámcovej dohody a v súlade s podmienkami určenými v procese verejného obstarávania, ktorého výsledkom je táto rámcová dohoda, komplexné služby uvedené v ods. 3. tohto článku.

3. Komplexné služby pozostávajú z poskytnutia manipulačných služieb špecifikovaných v ods. 4 tohto článku a poskytnutia dopravných služieb špecifikovaných v ods. 5 tohto článku, vrátane ich koordinácie a opatrení zabezpečujúcich efektívnosť týchto služieb (ďalej len „komplexné služby“).

4. V rámci manipulačných služieb je poskytovateľ povinný zabezpečiť dodanie baliaceho materiálu, balenie výpočtovej a komunikačnej techniky vrátane dodania zodpovedajúceho baliaceho materiálu, premiestnenie materiálu a zariadení vrátane premiestnenia na vozidlá poskytovateľa z priestorov v mieste odvozu a z vozidiel poskytovateľa do určených priestorov v mieste dovozu, vybalenie zariadení výpočtovej a komunikačnej techniky bez ich zapojenia (ďalej len „manipulačné služby“). Manipulačné služby musia byť poskytované pri dodržaní primeranej úrovne zabezpečenia ochrany premiestňovaného materiálu, zariadení, vybavenia ako aj  objektov objednávateľa v ktorých sa manipulačné služby budú poskytovať. Materiálom, zariadenia a vybavenie, ktorých sa manipulačné služby týkajú sú najmä: spisová agenda, administratívna dokumentácia, archívne materiály, nábytok a ďalšie zariadenie a vybavenie kancelárskych a súvisiacich priestorov vrátane kuchyniek, skladov, archívov a vybavenia ďalších priestorov objednávateľa a výpočtová a komunikačná technika. V rámci týchto služieb je poskytovateľ povinný zabezpečiť aj manipuláciu s bremenami vrátane manipulácie s trhovými stánkami, resp. ich časťami, objednávateľom požadovanú demontáž a montáž do pôvodného stavu, rozmiestnenie nábytku, príp. ďalšieho vybavenia v určenom priestore objednávateľom v rámci interiéru alebo exteriéru podľa požiadaviek objednávateľa a baliaci materiál v  potrebnom rozsahu, resp. podľa požiadaviek objednávateľa určených v tejto rámcovej dohode alebo v príslušnej čiastkovej objednávke. Manipulačné služby je poskytovateľ v prípade požiadavky objednávateľa povinný poskytovať súčasne na viacerých miestach určených objednávateľom v príslušných čiastkových objednávkach. Predpokladaný rozsah požadovaných manipulačných služieb počas trvania rámcovej dohody je uvedený v jej prílohe č. 2. Objednávateľ nie je zmluvne zaviazaný uvedený rozsah počas trvania rámcovej dohody vyčerpať.

5. V rámci dopravných služieb je poskytovateľ povinný zabezpečiť prevoz materiálu a zariadení z  miesta naloženia do miesta vyloženia určených objednávateľom, dopravnými prostriedkami poskytovateľa (ďalej len „dopravné služby“), ktorými musia byť aj nákladné vozidlá spĺňajúce nasledovné minimálne technické požiadavky: dvojnápravové nákladné vozidlo s nosnosťou nad 3,5 tony s uzatvorenou skriňovou nadstavbou s vnútornou šírkou minimálne 240 cm, vnútornou dĺžkou minimálne 620 cm vybavené vzadu hydraulickou sklápateľnou plošinou a nákladné vozidlo s nosnosťou do 3,5 tony s uzatvorenou skriňovou nadstavbou. Dopravné služby je v prípade požiadavky objednávateľa poskytovateľ povinný poskytovať súčasne na viacerých miestach určených objednávateľom v príslušných objednávkach. Predpokladaný rozsah požadovaných dopravných služieb počas trvania rámcovej dohody je uvedený v jej prílohe č. 3. Objednávateľ nie je zmluvne zaviazaný uvedený rozsah počas trvania rámcovej dohody vyčerpať.

**Článok II**

**Zmluvná cena a platobné podmienky**

1. Celková maximálna výška plnenia za predmet zmluvy je 626 188,00 eur bez DPH, t. j. 751 425,60 eur s DPH (slovom: sedemstopäťdesiatjeden tisíc štyristodvadsaťpäť eur a šesťdesiat centov), pričom túto cenu nie je možné prekročiť počas celej doby trvania právnej záväznosti tejto rámcovej dohody. Cena za jednotlivé plnenia bude fakturovaná podľa jednotkových cien uvedených v Prílohe č. 4 tejto rámcovej dohody. Zmluvná cena je dohodnutá zmluvnými stranami v súlade so zákonom č. 18/1996 Z. z. o cenách v znení neskorších prepisov v spojení s vykonávacou vyhláškou MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov ako cena za jednotlivé položky komplexných služieb. Zmluvnú cenu je možné meniť len na základe písomného dodatku odsúhlaseného oboma zmluvnými stranami, a to v prípade legislatívnych zmien v oblasti daňových a colných predpisov, výnimočne na základe iných relevantných dôvodov, majúcich preukázateľne vplyv na cenu za súčasného splnenia podmienok uvedených v § 18 ods. 3 zákona č. 343/2015 z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“). Zmluvná cena zahŕňa všetky ekonomicky oprávnené náklady poskytovateľa na poskytnutie služby podľa tejto rámcovej dohody a primeraný zisk.

2. Objednávateľ zaplatí poskytovateľovi za riadne poskytnuté plnenie podľa objednávky dohodnutú zmluvnú cenu v lehote do 30 dní od doručenia faktúry. Nárok na zaplatenie zmluvnej ceny vzniká poskytovateľovi po riadnom vykonaní objednaných služieb podľa objednávky v príslušnom kalendárnom mesiaci, čo poskytovateľ preukáže príslušnými potvrdenými a podpísanými objednávkami objednávateľom a písomnými preberacími protokolmi služieb potvrdenými oprávnenou osobou objednávateľa určenou v objednávke, ktoré musia byť prílohami ku každej faktúre a ktoré musia obsahovať rozpis nákladov podľa jednotlivých objednávok podľa položiek uvedených v prílohe č. 4 tejto rámcovej dohody s priloženými dôkazmi, napr. dodacími listami, fotokópiami záznamov o prevádzke motorového vozidla a pod. Faktúra sa považuje za uhradenú dňom odpísania fakturovanej sumy z účtu objednávateľa. Fakturačná adresa objednávateľa (adresa, na ktorú bude faktúra zaslaná) je uvedená v záhlaví tejto rámcovej dohody.

3. Faktúra musí spĺňať náležitosti určené príslušnými právnymi predpismi a musí byť v súlade so zmluvne dohodnutými podmienkami v tejto rámcovej dohode, v opačnom prípade je objednávateľ oprávnený vrátiť poskytovateľovi faktúru na prepracovanie, pričom objednávateľ nie je v takomto prípade v omeškaní so zaplatením a 30 dňová lehota splatnosti začne znovu plynúť dňom doručenia riadne opravenej faktúry poskytovateľom. Objednávateľ uhradí zmluvnú cenu za riadne uskutočnený predmet plnenia na účet poskytovateľa uvedený v rámci identifikačných údajov v záhlaví tejto rámcovej dohody.

4. Poskytovateľ je oprávnený doručiť faktúry za vykonané služby vždy do 10. kalendárneho dňa mesiaca nasledujúceho po mesiaci, v ktorom boli fakturované služby uskutočnené na základe objednávok.

5. Cena za poskytnuté služby v každej doručenej faktúre musí byť vypočítaná ako násobok zmluvnej ceny za príslušnú položku poskytnutých služieb uvedenú v prílohe č. 4 tejto rámcovej dohody a počtu skutočne realizovaných merných jednotiek príslušnej položky v predchádzajúcom mesiaci prevzatých objednávateľom podľa tejto rámcovej dohody a musia byť v nej zahrnuté všetky náklady súvisiace s poskytnutou službou.

6. Každá doručená faktúra musí obsahovať samostatne rozpis poskytnutých manipulačných a/alebo dopravných služieb s uvedením ich poskytnutého rozsahu v štruktúre podľa položiek uvedených v prílohe č. 4 tejto rámcovej dohody.

7. Objednávateľ neposkytuje poskytovateľovi na plnenie podľa tejto rámcovej dohody preddavky. V prípade, že poskytovateľ nie je platiteľom DPH a v priebehu trvania tejto rámcovej dohody sa ním stane, zmluvná cena sa z takéhoto dôvodu nezvýši.

8. Záväzný obsah požadovaných oceňovaných položiek služieb a ich predpokladaný rozsah počas trvania rámcovej dohody je uvedený v prílohe č. 5 tejto rámcovej dohody.

**Článok III**

**Miesto a lehota plnenia**

1. Miestami dodania (plnenia) predmetu rámcovej dohody sú najmä nehnuteľnosti uvedené v prílohe č. 1 tejto rámcovej dohody, prípadne ďalšie miesta určené objednávateľom v príslušnej objednávke. Konkrétne miesta plnenia budú objednávateľom určené v jednotlivých objednávkach. Manipulačné služby budú poskytované v budovách s možnosťou, aj bez možnosti použitia výťahu. Konkrétne informácie o  dotknutých objektoch sú uvedené v prílohe č. 1 tejto rámcovej dohody, vrátane možnosti použitia výťahov a ich parametrov.

2. Poskytovateľ sa zaväzuje uskutočniť požadované premiestnenie materiálu a zariadenia na základe samostatnej čiastkovej objednávky doručenej objednávateľom, a to najneskôr do 10 pracovných dní odo dňa doručenia baliaceho materiálu, ak v objednávke nebude uvedené inak, pričom baliaci materiál sa poskytovateľ zaväzuje doručiť objednávateľovi na určené miesto na základe samostatnej objednávky do 5 pracovných dní od jej doručenia poskytovateľovi.

3. Čiastkové objednávky (podpísané oprávnenou osobou objednávateľa) bude objednávateľ doručovať na adresu sídla poskytovateľa uvedenú v záhlaví tejto rámcovej dohody poštou, alebo prostredníctvom e-mailu, faxom alebo akýmkoľvek iným preukázateľným spôsobom vylučujúcim pochybnosti o ich obsahu. Poskytovateľ sa zaväzuje akceptáciu každej objednávky deklarovať jej podpisom oprávnenou osobou a takto akceptovanú objednávku doručiť objednávateľovi v lehote jedného pracovného dňa odo dňa jej doručenia poskytovateľovi spôsobmi uvedenými v predchádzajúcej vete. Za preukázateľné doručenie akceptácie objednávky poskytovateľom sa bude považovať aj doručenie skenu poskytovateľom podpísanej objednávky prostredníctvom e-mailu. Zmluvné strany sa v súlade s predchádzajúcim odsekom 2 tohto článku dohodli, že lehota na plnenie určená v objednávke začne plynúť poskytovateľovi vždy od doručenia objednávky poskytovateľovi, t. j. bez ohľadu na to, kedy bola objednávateľovi spätne doručená akceptovaná – potvrdená objednávka vystavená objednávateľom.

4. Poskytovateľ sa zaväzuje poskytovať komplexné služby v pracovných dňoch v čase od 8.00 hod. do 16.00 hod. Dostavenie sa poskytovateľa na miesto plnenia po 8.00 hod. v určený deň má za následok omeškanie poskytovateľa s plnením predmetu rámcovej dohody, pokiaľ si objednávateľa nevymienil inak.

5. Zmena v potvrdenej objednávke ohľadom termínu a času nástupu zamestnancov poskytovateľa je možná len so súhlasom zmluvných strán.

6. Objednávateľ si vyhradzuje právo v prípade potreby určiť súbežné poskytovanie požadovaných služieb vo viacerých objektoch, resp. na viacerých miestach.

**Článok IV**

**Oprávnené osoby**

1. Objednávateľ určuje ako oprávnené osoby podľa tejto rámcovej dohody:

Ing. Jozef Demovič, email: jozef.demovic@bratislava.sk, telefón: 0902 985 841,

Ing. Radoslav Konečný, email: radoslav.konecny@bratislava.sk, telefón: 0902 985 843.

2. Poskytovateľ určuje ako oprávnenú osobu, resp. oprávnené osoby podľa tejto rámcovej dohody: ..................................,

email: ..........................., telefón: .....................

3. Zmluvné strany sú počas trvania tejto rámcovej dohody oprávnené zmeniť osoby uvedené v predchádzajúcom bode 2. V prípade, že ktorákoľvek zo zmluvných strán bude mať počas trvania tejto rámcovej dohody záujem na zmene určenia oprávnenej osoby, je povinná túto zmenu bez zbytočného odkladu písomne oznámiť druhej zmluvnej strane bez potreby uzatvorenia písomného dodatku k tejto rámcovej dohode. Zmena v určení oprávnenej osoby je voči druhej zmluvnej strane účinná dňom nasledujúcim po dni doručenia písomného oznámenia o určení oprávnenej osoby druhej zmluvnej strane.

**Článok V**

**Práva a povinnosti poskytovateľa**

1. Poskytovateľ je povinný poskytovať služby kvalitne, s maximálnou odbornou starostlivosťou v rozsahu uvedenom v článku I ods. 2. tejto rámcovej dohody, prijať opatrenia aby nedošlo k poškodeniu majetku objednávateľa a aby bolo poskytovanie komplexných služieb podľa tejto rámcovej dohody pre objednávateľa efektívne, a zabezpečiť, aby pri ich poskytovaní nedošlo k poškodeniu majetku objednávateľa. Poskytovateľ sa zaväzuje, že na poskytovanie služieb podľa tejto rámcovej dohody bude využívať výlučne osoby zdravotne spôsobilé k výkonu požadovanej práce, s príslušným oprávnením, ak je to potrebné, a vo vhodnom pracovnom oblečení a vo vhodnej pracovnej obuvi.

2. Poskytovateľ vyhlasuje, že bude počas celej doby platnosti tejto rámcovej dohody poistený pre prípad zodpovednosti za škodu spôsobenú pri výkone predmetu svojej činnosti minimálne do výšky 500 000 EUR.

3. Poskytovateľ je povinný pri poskytovaní služieb podľa tejto rámcovej dohody dodržiavať všeobecne záväzné predpisy vrátane príslušných STN, predpisov požiarnej ochrany, bezpečnosti a ochrany zdravia pri práci a hygienické predpisy v súlade s platnou legislatívou a rešpektovať opatrenia súvisiace so šírením ochorenia COVID 19 všeobecne záväzné ako aj interne prijaté objednávateľom, s ktorými je pred začatím poskytovania služieb podľa tejto rámcovej dohody povinný sa oboznámiť.

4. Poskytovateľ je povinný zabezpečiť plnenie rámcovej dohody tak, že v prípade všetkých dotknutých osôb poskytujúcich služby podľa tejto rámcovej dohody zabezpečí, že tieto osoby budú mať najneskôr pred začatím poskytovania služieb úspešne absolvované školenie bezpečnosti a ochrane zdravia pri práci (ďalej len „BOZP“) a školenie o požiarnej ochrane (ďalej len „PO“) a sú oboznámení s povinnosťami ochrany životného prostredia (ďalej len „OŽP“) podľa predpisov platných v Slovenskej republike a garantuje, že poskytovaním manipulačných služieb podľa tejto rámcovej dohody poverí výlučne odborne a manuálne zručných pracovníkov.

5. Poskytovateľ je povinný zabezpečiť, aby pracovníci poskytovateľa pri svojej činnosti nenahliadali do písomných dokladov, či iných písomností a materiálov objednávateľa (prípadne z týchto vyhotovovali zápisky, fotokópie alebo iné rozmnoženiny), ktoré sa nachádzajú v priestoroch objednávateľa a súvisia s plnením úloh a činnosťou objednávateľa, v opačnom prípade poskytovateľ zodpovedá za škodu, ktorá na základe porušenia tejto povinnosť objednávateľovi vznikla. Poskytovateľ je zároveň povinný zabezpečiť aby jeho pracovníci nevyužívali telefónne linky objednávateľa pre súkromné účely.

6. V prípade, že objednávateľ z opodstatnených dôvodov požiada poskytovateľa o výmenu pracovníka určeného na plnenie konkrétnej objednávky, je poskytovateľ povinný vymeniť uvedeného pracovníka bezodkladne, najneskôr do dvoch pracovných dní od doručenia písomnej, resp. e-mailovej žiadosti o výmenu pracovníka objednávateľom.

7. Poskytovateľ je povinný prípadné zistené nedostatky odstrániť ihneď po ich nahlásení oprávnenou osobou objednávateľa.

8. Poskytovateľ sa zaväzuje počas trvania tejto rámcovej dohody poskytovať služby kontinuálne .... osobami s ktorými bude mať uzavretý zmluvný vzťah podľa zákona č. 311/2001 Z. z. Zákonník práce, a s ktorými uzavrel pracovný alebo obdobný pomer ako s uchádzačmi o zamestnanie vedenými v evidencii o zamestnanie úradu práce, sociálnych vecí a rodiny podľa § 6 zákona č. 5/2004 Z. z. o službách zamestnanosti a o zmene a doplnení niektorých zákonov (ďalej len „zákon o službách zamestnanosti“), pričom sa musí jednať o znevýhodnených uchádzačov o zamestnanie podľa § 8 uvedeného zákona. Poskytovateľ splnenie tejto povinnosti preukáže potvrdením príslušného úradu práce sociálnych vecí a rodiny o vyradení uchádzača o zamestnanie z evidencie vedenej podľa § 13 ods. 1 písm. b) bod 1. z dôvodu uvedeného v § 36 ods. 1 písm. a) zákona o službách zamestnanosti a to najneskôr do 60 kalendárnych dní odo dňa nadobudnutia účinnosti tejto rámcovej dohody. Predložené potvrdenia sa stanú prílohou č. 8 tejto rámcovej dohody. Objednávateľ si vyhradzuje právo kedykoľvek počas platnosti rámcovej dohody požiadať poskytovateľa o preukázanie skutočnosti podľa tohto bodu a poskytovateľ je povinný túto skutočnosť preukázať do 10 pracovných dní odo dňa doručenia žiadosti objednávateľa. V prípade, ak počas plnenia rámcovej dohody dôjde k ukončeniu vzťahu medzi poskytovateľom a osobami podľa tohto bodu, poskytovateľ je povinný v lehote do 60 kalendárnych dní zabezpečiť splnenie povinnosti podľa tohto bodu novou osobou/osobami, spĺňajúcimi podmienky podľa prvej vety tohto bodu. O tejto skutočnosti je poskytovateľ povinný informovať objednávateľa. V prípade, ak poskytovateľ v návrhu na plnenie kritérií neuviedol, že predmet zmluvy bude plniť osobou/osobami podľa tohto bodu, tento bod sa neuplatňuje.

9. V rámci svojej pôsobnosti je poskytovateľ povinný zabezpečiť zachovanie mlčanlivosti o veciach, o ktorých sa on, resp. jeho pracovníci dozvedia pri plnení predmetu rámcovej dohody.

10. Poskytovateľ nesmie poveriť činnosťou uvedenou v predmete tejto rámcovej dohody inú právnickú ani fyzickú osobu bez predchádzajúceho písomného súhlasu objednávateľa.

11. Poskytovateľ podpisom tejto rámcovej dohody potvrdzuje, že v plnom rozsahu dodržiava, resp. zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „pracovnoprávne predpisy“), a to predovšetkým zákona č. 311/2001 Z. z. Zákonník práce v znení neskorších predpisov (ďalej len „Zákonník práce“) a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Poskytovateľ podpisom tejto rámcovej dohody zároveň vyhlasuje, že si je plne vedomý všetkých povinností, ktoré pre neho z pracovnoprávnych predpisov vyplývajú a zaväzuje sa ich dodržiavať počas celej doby platnosti tejto rámcovej dohody. Poskytovateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v pracovnoprávnych predpisoch.

12. V prípade premiestňovania výpočtovej a komunikačnej techniky (PC, príslušenstvo k PC, telefóny, faxy, stolové tlačiarne, príp. kopírovacie stroje, audio, video technika a pod.) je povinný určené zariadenia a súvisiaci materiál zabaliť poskytovateľ. Výpočtová a komunikačná technika musí byť balená výlučne až po jej odpojení odbornými zamestnancami objednávateľa. Pri premiestňovaní medzi budovami musí byť výpočtová a komunikačná technika zabalená do bublinkovej fólie a vložená do kartónovej krabice. Vybalenie výpočtovej techniky po jej premiestnení je povinný zabezpečiť poskytovateľ.

13. Poskytovateľ zodpovedá za každý náklad vecí objednávateľa aj počas jeho prepravy na určené miesto.

14. Poskytovateľ po každom premiestnení hnuteľných vecí objednávateľa je povinný protokolárne odovzdať na základe čiastkového protokolu poverenej osobe objednávateľa určenej v príslušnej objednávke, premiestnenú vybalenú výpočtovú techniku, pobalenú spisovú agendu, kancelársky nábytok a ostatné hnuteľné veci, ktoré boli predmetom premiestnenia.

15. Poskytovateľ je pri plnení úloh podľa tejto rámcovej dohody spojených s poskytovaním manipulačných služieb týkajúcich sa premiestnenia predajných stánkov povinný využívať výlučne vlastné kapacity, t. j. je povinný mať s každým pracovníkom určeným na poskytnutie týchto služieb uzavretý pracovno – právny alebo obdobný vzťah podľa Zákonníka práce.

16. Poskytovateľ je povinný, podľa § 34 ods. 3 zákona o verejnom obstarávaní, poskytovať služby vedenia motorových vozidiel určených na prepravu tovaru a služby obsluhy samohybných vozíkov osobami uvedeným v prílohe č. 7 tejto rámcovej dohody. V prípade potreby zabezpečenia vedenia viacerých vozidiel, resp. obsluhy vysokozdvižných alebo nízkozdvižných motorových a elektrických vozíkov je poskytovateľ oprávnený zabezpečiť uvedené služby aj ďalšími osobami s príslušným oprávnením. Poskytovateľ je oprávnený na zmenu ktorejkoľvek z uvedených osôb výlučne v riadne odôvodnených prípadoch, na základe písomného súhlasu objednávateľa, pričom každá osoba, ktorou poskytovateľ nahradzuje niektorú z pôvodných osôb, musí mať príslušné oprávnenie.

17. Poskytovateľ je povinný umožniť objednávateľovi kontrolovať prostredníctvom svojich zamestnancov poskytovanie komplexných služieb poskytovateľom podľa jeho požiadaviek.

18. Poskytovateľ je povinný pri odovzdaní baliaceho materiálu poučiť o správnom balení vecí do dodaného baliaceho materiálu.

19. Poskytovateľ je povinný dodávať objednávateľovi výlučne kvalitný baliaci materiál podľa tejto rámcovej dohody. Poskytovateľ zodpovedá za škodu spôsobenú na premiestňovaných veciach, ak dôjde k ich poškodeniu v dôsledku nekvality dodaného baliaceho materiálu poskytovateľom.

20. Poskytovateľ je, v súlade s § 41 ods. 4 písm. a) zákona o verejnom obstarávaní, povinný počas trvania rámcovej dohody objednávateľovi bezodkladne písomne oznámiť každú zmenu údajov (minimálne v rozsahu podľa prílohy č. 6 tejto rámcovej dohody) o akomkoľvek jeho subdodávateľovi najneskôr však jeden pracovný deň pred začiatkom poskytovania služieb podľa tejto rámcovej dohody dotknutým subdodávateľom.

21. Poskytovateľ je povinný dodržať nasledovné pravidlá pri každej zmene subdodávateľa počas trvania rámcovej dohody:

a) písomný návrh na zmenu subdodávateľa (týka sa aj nového subdodávateľa neuvedeného v prílohe č. 6 tejto rámcovej dohody) je poskytovateľ povinný doručiť objednávateľovi najneskôr v lehote 5 pracovných dní pred plánovaným uskutočnením zmeny,

b) písomný návrh podľa predchádzajúceho písm. a) (ďalej len „písomný návrh“) musí obsahovať minimálne údaje podľa prílohy č. 6 tejto rámcovej dohody, informáciu o tom, ktorého subdodávateľa nový subdodávateľ má nahradiť (ak je to relevantné),

c) navrhovaný subdodávateľ musí byť zapísaný do registra partnerov verejného sektora, pokiaľ sa na subdodávateľa táto povinnosť podľa zákona č. 315/2016 Z. z. vzťahuje,

d) navrhovaný subdodávateľ musí spĺňať všetky ďalšie požiadavky, ak sú určené v tejto rámcovej dohode, vo vzťahu k tej časti predmetu rámcovej dohody, ktorú má plniť,

e) objednávateľ je povinný písomne sa vyjadriť k navrhovanému subdodávateľovi v lehote najneskôr do troch pracovných dní od doručenia písomného návrhu poskytovateľom,

f) v prípade nesúhlasu objednávateľa s navrhovaným subdodávateľom z dôvodu nesplnenia požiadaviek na subdodávateľa určených v tomto bude, objednávateľ zároveň písomne vyzve poskytovateľa na doručenie písomného návrhu nahradzujúceho takéhoto subdodávateľa subdodávateľom spĺňajúcim určené požiadavky v lehote najneskôr 5 pracovných dní odo dňa doručenia výzvy objednávateľa; pokiaľ poskytovateľ nedoručí písomný návrh na nahradzujúceho subdodávateľa v uvedenej lehote, alebo navrhovaný subdodávateľ nebude spĺňať určené podmienky, poskytovateľ je povinný poskytovať služby podľa objednávok vlastnými kapacitami.

22. Poskytovateľ zodpovedá za plnenie poskytnuté subdodávateľom tak, akoby ho vykonal on sám.

23. Poskytovateľ je povinný predložiť objednávateľovi najneskôr pri podpise tejto rámcovej dohody doklad (originál alebo úradne osvedčenú kópiu) o poistení pre prípad zodpovednosti za škodu spôsobenú svojou činnosťou s dojednaným poistným plnením vo výške minimálne 500 000 EUR s platnosťou a účinnosťou počas celej doby trvania Rámcovej dohody, ako aj doklad preukazujúci zaplatenie poistného na aktuálne poistné obdobie najneskôr v deň podpisu rámcovej dohody. Okrem poskytovateľa nesmie byť v predloženej poistnej zmluve uvedený ako poistený žiaden iný subjekt.

24. Poskytovateľ je oprávnený kedykoľvek počas trvania tejto rámcovej dohody písomne požiadať objednávateľa o sprístupnenie aktuálnych interných predpisov týkajúcich sa oblasti BOZP, PO, OŽP a opatrení prijatých objednávateľom v súvislosti so šírením ochorenia COVID 19.

25. Poskytovateľ je oprávnený nesprávne zabalené veci od objednávateľa neprevziať na prepravu a zároveň je povinný na nesprávnosť zabalenia objednávateľa upozorniť pred začiatkom manipulácie s nimi.

26. Poskytovateľ je v prípade, ak v rámci kritériá č. 2 vo svojej ponuke uviedol, že na plnenie tejto rámcovej dohody bude používať čelné vidlicové zdvižné vozidlo s elektrickým alebo plynovým pohonom, povinný využívať pri zabezpečení služieb čelné vidlicové zdvižné vozidlo s neznačiacimi pneumatikami, minimálnou únosnosťou 1000 kg, minimálnou výškou zdvihu 1 500 mm, určené na kombinovanú prevádzku v interiéri aj exteriéri, ktoré musí byť poháňané elektrickým alebo plynovým pohonom. Objednávateľ má právo kontrolovať, či poskytovateľ pri plnení tejto rámcovej dohody používa čelné vidlicové zdvižné vozidlo s elektrickým alebo plynovým pohonom, ak to deklaroval vo svojej ponuke.

27. Poskytovateľ je povinný objednávateľovi predložiť do 60 kalendárnych dní po nadobudnutí účinnosti rámcovej dohody zmluvu uzavretú vo svojom mene a na svoje náklady s hospodárskym subjektom na odvoz a zhodnotenie separovaného odpadu, ktorým je použitý obalový materiál pri plnení predmetu zákazky (papier a lepenka), ktorá sa stane prílohou č. 9 tejto rámcovej dohody. Objednávateľ si vyhradzuje právo kedykoľvek počas trvania rámcovej dohody overiť dodržiavanie povinnosti odvozu odpadu zmluvnému partnerovi a spôsob zhodnotenie uvedeného odpadu. Pre tento účel je poskytovateľ povinný objednávateľovi na jeho žiadosť predložiť v určenej lehote doklady potvrdzujúce odvoz a zhodnotenie dotknutého odpadu zmluvným partnerom poskytovateľa.

**Článok VI**

**Práva a povinnosti objednávateľa**

1. Objednávateľ je povinný zabezpečiť pracovníkom poskytovateľa vstup do priestorov objektov v čase dohodnutom na poskytnutie služieb v objednávke.

2. Objednávateľ je povinný pred premiestnením správne, podľa pokynov poskytovateľa zabaliť premiestňované veci do dodaného baliaceho materiálu poskytovateľom a mať označený každý predmet premiestnenia nálepkou s informáciou o mieste určenia a s uvedením mena zamestnanca, čísla poschodia, čísla kancelárie, kam sa každý predmet premiestňuje.

3. Objednávateľ je povinný prostredníctvom odborných zamestnancov zabezpečiť odpojenie výpočtovej a komunikačnej techniky pred jej zabalením a zapojiť ju po jej vybalení na novom mieste.

4. Objednávateľ je povinný zabezpečiť prostredníctvom svojich zamestnancov zabalenie krehkých a sklenených predmetov do bublinkovej fólie a zabezpečiť ich označenie nápisom „Pozor sklo“.

5. Objednávateľ je povinný zabezpečiť prostredníctvom svojich zamestnancov vybalenie spisovej agendy a ostatných premiestnených vecí s výnimkou výpočtovej a komunikačnej techniky.

6. Objednávateľ je povinný v každej čiastkovej objednávke uviesť osobitné požiadavky na plnenie, alebo informáciu, že osobitné požiadavky na plnenie neurčuje, v nadväznosti na ustanovenie Čl. VII. ods. 10. tejto rámcovej dohody.

7. Objednávateľ je povinný pred začatím poskytovania služieb podľa tejto rámcovej dohody a kedykoľvek v priebehu jej trvania na písomnú žiadosť poskytovateľa sprístupniť poskytovateľovi svoje aktuálne opatrenia prijaté objednávateľom v súvislosti so šírením ochorenia COVID 19, ako aj ďalšie aktuálne existujúce interné predpisy ktoré môžu ovplyvňovať poskytovanie služieb podľa tejto rámcovej dohody.

8. Objednávateľ je povinný zabezpečiť aby jeho zodpovední zamestnanci pri odovzdaní baliaceho materiálu poskytovateľom absolvovali poučenie poskytovateľa o správnom balení vecí do dodaného baliaceho materiálu.

9. Objednávateľ je oprávnený prostredníctvom svojich zamestnancov kontrolovať poskytovanie komplexných služieb poskytovateľom.

**Článok VII**

**Zmluvné pokuty, úrok z omeškania a zodpovednosť za škody**

1. Ak je poskytovateľ v omeškaní s plnením povinností uvedených v článku III ods. 2 tejto rámcovej dohody, teda ak je v omeškaní s poskytnutím plnenia na základe objednávky, je objednávateľ oprávnený uplatňovať si nárok na zmluvnú pokutu vo výške 160 EUR za každý začatý deň omeškania.

2. Ak je poskytovateľ v omeškaní s nástupom na plnenie zmluvných povinností uvedených v článku III ods. 4 tejto rámcovej dohody, je objednávateľ oprávnený uplatňovať si nárok na zmluvnú pokutu vo výške 20 € za každú začatú hodinu omeškania.

3. V prípade, ak sa ktorékoľvek z vyhlásení poskytovateľa podľa článku V ods. 11 tejto rámcovej dohody ukáže ako nepravdivé a objednávateľovi bude kontrolným orgánom, v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom poskytovateľom nelegálne zamestnávaných osôb, (i) je poskytovateľ povinný zaplatiť objednávateľovi zmluvnú pokutu vo výške sankcie uloženej kontrolným orgánom objednávateľovi a zároveň (ii) objednávateľovi vzniká právo na odstúpenie od tejto rámcovej dohody. Objednávateľ je oprávnený uplatniť si zmluvnú pokutu podľa predchádzajúcej vety tohto odseku voči poskytovateľovi aj opakovane.

4. Uplatnením nároku na zaplatenie zmluvnej pokuty ani jej zaplatením nie je dotknutý nárok objednávateľa na náhradu škody, pričom objednávateľ má nárok na náhradu škody popri zmluvnej pokute.

5. Poskytovateľ má právo uplatňovať si voči objednávateľovi nárok na úrok z omeškania pri nedodržaní dohodnutej lehoty splatnosti faktúry v Čl. ods. 2 tejto rámcovej dohody a to podľa § 369a v spojení s § 369 ods. 2 Obchodného zákonníka vo výške podľa § 1 ods. 1 nariadenia vlády Slovenskej republiky č. 21/2013 Z. z., ktorou sa vykonávajú niektoré ustanovenia Obchodného zákonníka v znení nariadenia vlády Slovenskej republiky č. 303/2014 Z. z., a to za každý deň omeškania platby.

6. Poskytovateľ zodpovedá za všetky škody, ku ktorým dôjde v dôsledku jeho činnosti (činnosti jeho pracovníkov) pri plnení podľa tejto rámcovej dohody, ako aj zanedbaním jeho zmluvných alebo zákonných povinností. Zodpovednosť za škodu na premiestňovaných veciach sa riadi ustanoveniami § 622 a § 624 Obchodného zákonníka. Uplatniť zodpovednosť za škodu voči poskytovateľovi je objednávateľ oprávnený len v prípade vzniku škody na veciach, s ktorými bolo manipulované poskytovateľom, alebo ktoré boli poskytovateľom prepravované. V prípade vzniknutej škody musí byť spísaný škodový protokol. Poskytovateľ nezodpovedá za poškodenie, alebo zničenie sťahovaných vecí, ak nie sú správne zabalené objednávateľom v poskytovateľom dodanom baliacom materiáli. Poskytovateľ je oprávnený nesprávne zabalené veci neprevziať na prepravu a je povinný na nesprávnosť zabalenia objednávateľa upozorniť. O správnosti balenia vecí poskytovateľ objednávateľa poučí pri odovzdaní baliaceho materiálu. Uvedené nezbavuje poskytovateľa zodpovednosti za kvalitu dodaného baliaceho materiálu a zodpovednosti za škodu spôsobenú na premiestňovaných veciach, ak dôjde k ich poškodeniu v dôsledku nekvality poskytovateľom dodaného baliaceho materiálu.

7. Poskytovateľ je zodpovedný v plnom rozsahu za akúkoľvek škodu, a iné priamo alebo nepriamo súvisiace náklady, ktoré vzniknú v dôsledku porušenia akýchkoľvek jeho záväzkov z tejto rámcovej dohody, právnych predpisov alebo iných pravidiel, ktoré sú pre neho záväzné.

Pri škodách, za ktoré poskytovateľ zodpovedá, a ktoré vznikli v dôsledku porušenia jeho zmluvných alebo zákonných povinností, je poskytovateľ povinný nahradiť objednávateľovi vzniknutú škodu v celom rozsahu. Objednávateľ je povinný výšku spôsobenej škody hodnoverne preukázať (dokladom o kúpe, dokladom o oprave a pod.)

8. Pri plnení predmetu obstarávania je poskytovateľ povinný pre prípad porušenia predpisov BOZP, OPP a OŽP za každý zistený priestupok uhradiť verejnému obstarávateľovi peňažnú sankciu vo výške 300 EUR.

9. Pri plnení predmetu obstarávania je poskytovateľ povinný za nedodržanie čistoty a poriadku na mieste nakládky, resp. vykládky uhradiť verejnému obstarávateľovi 300 EUR za každý prípad.

10. Pokuta za nedodržanie uvedených osobitných požiadaviek na plnenie, neposkytnutie služieb uvedených v príslušnej čiastkovej objednávke poskytovateľom je určená vo výške 10% z predpokladanej hodnoty príslušnej čiastkovej objednávky. Pokutu je povinný poskytovateľ uhradiť na účet objednávateľa uvedený v záhlaví tejto rámcovej dohody do 10 pracovných dní odo dňa doručenia výzvy na jej zaplatenie objednávateľom. Uhradenie zmluvnej pokuty poskytovateľom nemá vplyv na právo objednávateľa uplatňovať náhradu škody vzniknutej na základe nedodržania osobitných určených požiadaviek a/alebo neposkytnutie služieb poskytovateľom.

11. Poskytovateľ je povinný uhradiť objednávateľovi peňažnú sankciu vo výške 500 EUR pri nedodržaní povinnosti určenej v Čl. V ods. 8. tejto rámcovej dohody za každé jedno porušenie povinnosti.

12. Poskytovateľ je povinný uhradiť objednávateľovi peňažnú sankciu vo výške 300 EUR pri nedodržaní povinnosti určenej v Čl. V ods. 20. tejto rámcovej dohody za každé jedno porušenie povinnosti.

13. Poskytovateľ je povinný uhradiť objednávateľovi peňažnú sankciu vo výške 16 000,- EUR pri nedodržaní povinnosti určenej v Čl. V ods. 8, a to za každú osobu podľa daného ustanovenia, ktorú uviedol v návrhu na plnenie kritérií a pre účely plnenia zmluvy ju nevyužije. bude používať čelné vidlicové zdvižné vozidlo s elektrickým alebo plynovým pohonom.

14. Poskytovateľ je povinný uhradiť objednávateľovi peňažnú sankciu vo výške 16 000,- EUR pri nedodržaní povinnosti určenej v Čl. V ods. 26. tejto rámcovej dohody, pokiaľ v návrhu na plnenie kritérií uviedol, že pri plnení predmetu zmluvy bude používať čelné vidlicové zdvižné vozidlo s elektrickým alebo plynovým pohonom.

15. Poskytovateľ je povinný uhradiť objednávateľovi peňažnú sankciu vo výške 500 EUR pri nedodržaní povinnosti určenej v Čl. V ods. 27. tejto rámcovej dohody za každé jedno porušenie povinnosti.

16. Peňažné sankcie podľa tohto článku rámcovej dohody je poskytovateľ povinný uhradiť na účet objednávateľa uvedený v záhlaví tejto rámcovej dohody v lehote do 7 dní odo dňa doručenia písomnej výzvy objednávateľa na úhradu peňažnej sankcie poskytovateľovi.

**Článok VIII**

**Odstúpenie od rámcovej dohody**

1. Objednávateľ je oprávnený okamžite odstúpiť od tejto rámcovej dohody v nasledovných prípadoch.

Ak poskytovateľ:

1. opakovane nedodrží kvalitu poskytovaných služieb,
2. zistené nedostatky neodstráni v dohodnutých termínoch,
3. bezdôvodne odmietne poskytnúť predmet rámcovej dohody alebo jeho časť, resp. doručí objednávateľovi oznámenie, že nie je spôsobilý plniť predmet rámcovej dohody alebo jeho časti,
4. stratí spôsobilosť plniť predmet rámcovej dohody,
5. zadá celý predmet rámcovej dohody ako subdodávku,
6. postúpi predmet rámcovej dohody inému subjektu alebo inej osobe, bez požadovaného predchádzajúceho písomného súhlasu objednávateľa,
7. pri dodávke predmetu rámcovej dohody koná spôsobom, kedy objednávateľovi vzniká škoda, alebo mu preukázateľne hrozí vznik škody,
8. viac ako dvakrát poruší akúkoľvek inú povinnosť uvedenú v tejto rámcovej dohode, ktorá nie je výslovne uvedená v tomto článku rámcovej dohody alebo povinnosť vyplývajúcu z ustanovení príslušných právnych predpisov,
9. ak sa voči poskytovateľovi vedie konkurzné konanie alebo bol podaný návrh na začatie konkurzného konania, resp. návrh na začatie konkurzného konania bol zamietnutý z dôvodu nedostatku majetku alebo ak bolo voči poskytovateľovi začaté vyrovnávacie konanie alebo reštrukturalizácia,
10. vstúpil do likvidácie,
11. opakovane, t. j. najmenej dva krát počas trvania rámcovej dohody poskytovateľ nedodrží objednávateľom určené osobitné požiadavky na plnenie v objednávke; na uvedené nemá vplyv uplatnenie sankcií objednávateľom podľa Čl. VII. ods. 10. tejto rámcovej dohody.
12. Zmluvné strany sú oprávnené okamžite odstúpiť od tejto rámcovej dohody, ak táto dohoda nemala byť uzavretá s poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
13. Objednávateľ je oprávnený odstúpiť od tejto rámcovej dohody aj v ďalších prípadoch v zmysle ust. § 19 zákona o verejnom obstarávaní.
14. Odstúpenie od tejto rámcovej dohody musí byť oznámené druhej strane rámcovej dohody písomne, listinnou formou s uvedením dôvodu, pre ktorý strana odstupuje od rámcovej dohody a bez zbytočného odkladu po tom, ako sa o podstatnom porušení tejto rámcovej dohody dozvedela.
15. Odstúpenie nadobúda účinnosť prvým dňom mesiaca nasledujúceho po doručení odstúpenia druhej strane tejto rámcovej dohody.
16. V prípade odstúpenia od rámcovej dohody ktoroukoľvek stranou dohody, budú plnenia začaté v čase odstúpenia riadne ukončené a preukázateľné náklady, spojené s plnením predmetu rámcovej dohody do tej doby budú v plnej výške zo strany objednávateľa uhradené.

**Článok IX**

**Ďalšie ustanovenia**

1. Pred začatím každého premiestnenia vecí podľa tejto rámcovej dohody objednávateľ protokolárne odovzdá prostredníctvom čiastkového protokolu poskytovateľovi výpočtovú techniku, pobalenú spisovú agendu, kancelársky nábytok a ostatné hnuteľné veci určené na premiestnenie (ďalej len „ premiestňované veci“).

2. Poskytovateľ po vykonaní sťahovacích služieb protokolárne odovzdá premiestňované veci na základe čiastkového protokolu osobe objednávateľa určenej v objednávke.

3. Prevzatie poskytnutých služieb musí byť vždy písomne potvrdené poverenými zástupcami oboch zmluvných strán vo forme súhrnného preberacieho protokolu, ktorý musí obsahovať najmä súpis skutočne poskytnutých služieb podľa čiastkových preberacích protokolov a zoznam prípadných nedostatkov a poškodení zistených pri prevzatí služby so záväznou lehotou a spôsobom ich odstránenia. Súhrnný preberací protokol môžu za obe zmluvné strany podpísať len osoby určené v článku IV tejto rámcovej dohody.

4. Poskytovateľ pre každé čiastkové poskytnutie služieb podľa objednávky písomne určí zodpovednú osobu koordinátora, ktorý bude povinný spolupracovať s určenými zamestnancami objednávateľa na vypracovaní podrobného plánu prípravy a realizácie poskytnutia služieb podľa objednávky.

5. Poskytovateľ pred začatím poskytovania služieb, na základe požiadaviek uvedených v príslušnej predbežnej objednávke vypracuje bezodkladne záväzný rozpis poskytnutia služieb a predloží ho na odsúhlasenie oprávnenému zamestnancovi objednávateľa. Pokiaľ objednávateľ nepotvrdí odsúhlasenie požadovaného rozpisu, nebude možné začať plniť predmet objednávky. V prípade schválenia rozpisu objednávateľ vystaví objednávku.

6. V prípade premiestnenia vecí väčšieho rozsahu, týkajúceho sa viac ako 10 zamestnancov objednávateľa, musí byť baliaci materiál dodaný priamo do kancelárie každého zamestnanca, ktorého agenda bude predmetom premiestnenia a to na základe rozpisu, ktorý poverený zástupca objednávateľa dostatočne vopred odovzdá poskytovateľovi. V ostatných prípadoch sa bude dodávka baliaceho materiálu riadiť podľa Čl. III ods. 2 tejto rámcovej dohody.

7. Zamestnanci objednávateľa zabalia príslušnú spisovú agendu do obalov, ktoré im pred sťahovaním v súlade Čl. III ods. 2 tejto rámcovej dohody dodá poskytovateľ.

8. Výpočtovú techniku (PC, príslušenstvo k PC, telefóny, faxy, stolové tlačiarne, príp. kopírovacie stroje, audio, video techniku atď.) zabalí poskytovateľ. Výpočtová technika bude pred zabalením odpojená zamestnancami odborného útvaru informatiky objednávateľa. Pri premiestňovaní medzi budovami musí byť výpočtová technika zabalená do bublinkovej fólie a vložená do kartónovej krabice.

9. V prípade potreby, resp. požiadavky objednávateľa poskytovateľ nábytok, resp. vybavenie demontuje a po premiestnení ho znovu zmontuje do pôvodného stavu.

10. Krehké sklenené predmety zabalia zamestnanci objednávateľa do bublinkovej fólie a označia nápisom – „Pozor sklo“.

10. Vybalenie výpočtovej techniky po presťahovaní zabezpečí poskytovateľ. Zapojenie výpočtovej techniky na novom mieste zabezpečia zamestnanci odborného útvaru informatiky objednávateľa. Spisovú agendu a ostatné veci si vybalia zamestnanci objednávateľa samostatne.

11. Požadované služby budú realizované v budovách s možnosťou aj bez možnosti použitia výťahu. Podrobnejšie informácie sú uvedené v prílohe č. 1 tejto rámcovej dohody.

12. Poskytovateľ je oprávnený poskytovať služby podľa tejto rámcovej dohody prostredníctvom subdodávateľov s výnimkou služieb zabezpečujúcich plnenie úloh uvedených v Čl. V ods. 15 tejto rámcovej dohody. Poskytovateľ v čase uzavretia tejto rámcovej dohody uvádza údaje o  všetkých jeho známych subdodávateľoch v súlade s § 41 ods. 3 zákona o verejnom obstarávaní v zozname subdodávateľov, ktorý tvorí prílohu č. 6 tejto rámcovej dohody.

**Článok X**

**Trvanie a ukončenie rámcovej dohody**

1. Táto rámcová dohoda sa uzatvára na dobu určitú, a to na obdobie 48 mesiacov od nadobudnutia jej účinnosti podľa právneho poriadku Slovenskej republiky, alebo do vyčerpania hodnoty tejto rámcovej dohody, podľa toho, ktorá z týchto skutočností nastane skôr. Hodnota tejto rámcovej dohody je stanovená vo výške 626.188 eur bez DPH.

2. Pred uplynutím dohodnutej doby môže byť rámcová dohoda ukončená buď vzájomnou písomnou dohodou zmluvných strán ku dňu uvedenému v dohode, písomným odstúpením od rámcovej dohody alebo písomnou výpoveďou. Ktorákoľvek zmluvná strana môže písomne odstúpiť od rámcovej dohody, ak druhá zmluvná strana podstatne porušila svoju zmluvnú povinnosť. Za podstatné porušenie zmluvnej povinnosti sa považuje najmä porušenie akejkoľvek zmluvnej povinnosti (vrátane povinnosti vyplývajúcej z objednávky), ak k náprave, resp. k odstráneniu porušenia zmluvnej povinnosti nedôjde zmluvnou stranou porušujúcou zmluvnú povinnosť ani v dodatočne poskytnutej primeranej lehote. Po márnom uplynutí tejto lehoty je zmluvná strana dotknutá porušením oprávnená od rámcovej dohody písomne odstúpiť. Podstatným porušením zmluvnej povinnosti je aj nedodržanie zmluvných povinností poskytovateľom určených v článku V. v bodoch 8., 20., 21., 23., 26. a 27 tejto rámcovej dohody. Oznámenie o odstúpení od rámcovej dohody musí byť doručené druhej zmluvnej strane a účinky odstúpenia nastávajú momentom jeho doručenia. Odstúpením od rámcovej dohody nie sú dotknuté nároky zmluvných strán na náhradu škody a zaplatenie sankcií podľa čl. VII rámcovej dohody. Zmluvné strany sa dohodli, že plnenia riadne poskytnuté pred odstúpením si nevracajú.

3. V prípade písomnej výpovede rámcovej dohody, aj bez uvedenia dôvodu, je výpovedná doba 3 mesiace a začína plynúť prvým dňom mesiaca nasledujúceho po doručení výpovede druhej zmluvnej strane.

**Článok XI**

**Záverečné ustanovenia**

1. Pokiaľ v tejto rámcovej dohode nie je dohodnuté inak, riadia sa právne vzťahy zmluvných strán príslušnými ustanoveniami Obchodného zákonníka a všeobecne záväznými právnymi predpismi platnými na území Slovenskej republiky. Na riešenie príslušných sporov budú príslušné súdy Slovenskej republiky.

2. Táto rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po jej zverejnení na webovom sídle objednávateľa.

3. Ak sa akékoľvek ustanovenie tejto rámcovej dohody stane neplatným alebo neúčinným, platnosť alebo účinnosť ostatných ustanovení rámcovej dohody ostane nedotknutá. Namiesto neplatných ustanovení rámcovej dohody sa použijú príslušné ustanovenia Obchodného zákonníka, ktoré sú obsahom a účelom najbližšie obsahu a účelu rámcovej dohody.

4. Túto rámcovú dohodu je možné meniť a dopĺňať len písomnými dodatkami podpísanými obidvomi zmluvnými stranami. Uzatvorenie dodatku k rámcovej dohode nesmie byť v rozpore s ustanoveniami § 18 zákona o verejnom obstarávaní.

5. Táto rámcová dohoda je vyhotovená v 4 rovnocenných vyhotoveniach, po 2 vyhotovenia pre každú zmluvnú stranu.

6. Neoddeliteľnou súčasťou tejto rámcovej dohody je:

 Príloha č. 1: Zoznam administratívnych a skladových priestorov

 Príloha č. 2: Predpokladaný rozsah manipulačných služieb počas trvania rámcovej dohody

 Príloha č. 3: Predpokladaný rozsah dopravných služieb počas trvania rámcovej dohody

 Príloha č. 4: Zmluvné ceny (návrh na plnenie kritérií)

 Príloha č. 5: Opis požadovaného obsahu ocenených položiek služieb a ich predpokladaný rozsah počas trvania rámcovej dohody

 Príloha č. 6: Zoznam subdodávateľov

 Príloha č. 7: Zoznam osôb zabezpečujúcich činnosti určené podľa § 34 ods. 1 písm. g)

 zákona o verejnom obstarávaní

 Príloha č. 8: Potvrdenia príslušného úradu práce, sociálnych vecí a rodiny

 Príloha č. 9: Zmluva o odbere použitého obalového materiálu

7. Zmluvné strany vyhlasujú, že si túto rámcovú dohodu pred jej podpísaním riadne prečítali, jej obsahu porozumeli a na znak súhlasu ju slobodne, vážne a bez nátlaku podpísali.

Za objednávateľa: Za poskytovateľa:

V Bratislave, dňa...... V..................................dňa...........

......................................................... ................................................................

Hlavné mesto SR Bratislava osoba oprávnená konať za poskytovateľa

**Príloha č. 1 Zoznam administratívnych a skladových priestorov**

|  |  |  |  |  |
| --- | --- | --- | --- | --- |
| **Priestor** | **Adresa** | **GPS súradnice** | **Počet nadzemných podlaží** | **Výťah** |
| Nová Radnica, administratívna budova | Primaciálne námestie 1 Bratislava | 48.14429016862294, 17.10945433169024 | 5 NP | 3 x osobný |
| Primaciálny palác, komplex administratívnych budov | Primaciálne námestie 2, Bratislava | 48.14402006093479, 17.10966761291042 | 4 NP | 1 x osobný |
| Administratívna budova | Laurinská 5 Bratislava | 48.143474882414594, 17.110151741745515 | 4 NP | 1 x osobný |
| Administratívna budova | Laurinská 7 Bratislava | 48.143708617751926, 17.110737497984662 | 4 NP | 1 x osobný |
| Administratívna budova | Uršulínska 6 Bratislava | 48.14364682564556, 17.10979974174553 | 3 NP | - |
| Administratívna budova | Uršulínska 11 Bratislava | 48.14395808420143, 17.110373012910404 | 2 NP + podkrovie | - |
| Administratívna budova | Záporožská 5 Bratislava-Petržalka | 48.12523255656922, 17.100510540313774 | 4 NP | 1 x osobný |
| Administratívna budova | Blagoevova Bratislava-Petržalka | 48.12719828869363, 17.129523882643568 | 4 NP | 1 x osobný |
| Administratívna budova | Markova 1 Bratislava-Petržalka | 48.11500231679865, 17.104897282643186 | 2 NP | - |
| Administratívna budova | Židovská 1 Bratislava | 48.14202487238085, 17.10402695994279 | 4 NP | 1 x osobný |
| Administratívna budova | Biela 6 Bratislava | 48.14458686841984, 17.108058582644215 | 3 NP | - |
| Administratívna budova | Ventúrska 22 Bratislava | 48.143859171160024, 17.106527124973898 | 3 NP | - |
| Administratívna budova | Česká 4 Bratislava | 48.161949020770855, 17.130888038469212 | 1 NP | - |
| Administratívna budova | Námestie Nežnej revolúcie Bratislava | 48.14502236677983, 17.11173283846864 | 3 NP | - |
| Ubytovňa Fortuna | Agátová 1A Bratislava -Dúbravka | 48.19632545698704, 17.03984711148116 | 4 NP | 2 x osobný |
| Ubytovňa Kopčany | Kopčianska 2984 Bratislava-Petržalka | 48.114297693156864, 17.090230296137758 | 13 NP | 2 x osobný |
| Skladový areál v Čiernom lese | Bratislava-Ružinov | 48.13047257819293, 17.169413253808568 | 1 NP | - |
| Skladový areál  | Krajná ulica Bratislava - Ružinov | 48.17938836452585, 17.172148594169972 | 1 NP | - |

**Príloha č. 2 Predpokladaný rozsah manipulačných služieb počas trvania rámcovej dohody**

|  |  |  |
| --- | --- | --- |
| **Položka** | **Jednotka** | **Predpokladaný počet** |
| **Celkový predpokladaný počet osobohodín v rámci manipulačných služieb z toho:** | osobohodina | 41572 |
| 1. manipulačné služby pri premiestňovaní trhových stánkov na podujatia organizované, alebo spoluorganizované objednávateľom, kultúrnych a iných spoločenských podujatiach
 | osobohodina | 10500 |
| 1. manipulačné služby pri odvoze neupotrebiteľných vecí do priestorov Odvozu a likvidácie odpadu a. s.
 | osobohodina | 6500 |
| 1. manipulačné služby pri premiestňovaní vybavenia kancelárií v rámci budov a sťahovanie vybavenia kancelárií medzi budovami určenými objednávateľom
 | osobohodina | 20500 |
| 1. manipulačné služby v exteriéroch (nakládka a vykládka vecí a ich premiestňovanie) podľa požiadaviek verejného objednávateľa
 | osobohodina | 4072 |
| 1. manipulačné služby pri manuálnom horizontálnom premiestňovaní bremien
 | meter | 2150 |
| 1. manipulačné služby pri manuálnom vertikálnom premiestňovaní bremien
 | schod | 2900 |
| 1. manipulačné služby pri premiestňovaní bremien samohybnou manipulačnou technikou
 | motohodina | 300 |

**Príloha č. 3 Predpokladaný rozsah dopravných služieb počas trvania rámcovej dohody**

|  |  |  |
| --- | --- | --- |
| **Položka** | **Jednotka** | **Predpokladaný počet** |
| **1. Celkový predpokladaný počet hodín prepravy z toho:** | hod. | **7500** |
| Predpokladaný počet hodín prepravy s motorovým vozidlom na prepravu tovaru s najväčšou prípustnou celkovou **hmotnosťou neprevyšujúcou 3 500 kg** – jazdné vrátane stojného v rámci mesta Bratislava, poskytnutie a obsluha ručnej manipulačnej techniky  | hod. | 5 000 |
| Predpokladaný počet hodín motorovým vozidlom na prepravu tovaru s najväčšou prípustnou celkovou **hmotnosťou vyššou ako 3 500 kg, ale neprevyšujúcou 12 000 kg** – jazdné vrátane stojného v rámci mesta Bratislava, poskytnutie a obsluha ručnej manipulačnej techniky  | hod. | 2 500 |
| **2. Predpokladaný počet kilometrov v rámci dopravy z toho:** |  | **2 900** |
| Predpokladaný počet kilometrov prepravy motorové vozidlo na prepravu tovaru s najväčšou prípustnou celkovou **hmotnosťou neprevyšujúcou 3 500 kg** medzi objednávateľom určenými miestami v Slovenskej republike – jazdné, poskytnutie a obsluha ručnej manipulačnej techniky  | km  | 2 000 |
| Predpokladaný počet kilometrov prepravy motorovým vozidlom na prepravu tovaru s najväčšou prípustnou celkovou **hmotnosťou vyššou ako 3 500 kg, ale neprevyšujúcou 12 000 kg** medzi objednávateľom určenými miestami v Slovenskej republike – jazdné, poskytnutie a obsluha ručnej manipulačnej techniky  | km  | 900 |
| **3. Predpokladaný rozsah dopravy baliaceho materiálu na miesto určenia vrátane jeho vyloženia v určených priestoroch verejným obstarávateľom** | hod. | 2 000 |

**Príloha č. 5 Opis požadovaného obsahu ocenených položiek služieb a ich predpokladaný rozsah počas trvania rámcovej dohody**

|  |  |  |  |
| --- | --- | --- | --- |
| **Poradové číslo** | **Označenie položky** | **Obsah položky** | **Predpokladaný rozsah počas trvania rámcovej dohody** |
| **1.** | **Manipulačné služby** z toho: | Balenie, prenášanie, naloženie, vyloženie vecí, materiálu, zariadení manipulácia vrátane nevyhnutnej. resp. požadovanej demontáže, montáže a rozmiestnenia nábytku, balenie nábytku, výpočtovej a komunikačnej techniky do strečovej fólie, nosenie bremien do hmotnosti 100 kg, presuny manipulačných pracovníkov medzi určenými objektmi objednávateľa na území Bratislavy, poskytnutie a použitie ručenej manipulačnej techniky. | 41572 osobohodín |
| 1.1. | s trhovými stánkami  | manipulačné služby pri premiestňovaní trhových stánkov na podujatia organizované, alebo spoluorganizované verejným obstarávateľom, kultúrnych a iných spoločenských podujatiach, poskytnutie a použitie ručenej manipulačnej techniky  | 10500 osobohodín |
| 1.1.1. | premiestňovanie bremien samohybnou technikou | Poskytnutie a obsluha samohybnej manipulačnej techniky, ktorou musí byť minimálne nízkozdvižný samohybný vozík určený na kombinovanú prevádzku v interiéri aj exteriéri | 300 motohodín |
| 1.2. | s neupotrebiteľnými vecami | manipulačné služby pri odvoze neupotrebiteľných vecí do priestorov Odvozu a likvidácie odpadu a. s. | 6500 osobohodín |
| 1.3. | v interiéroch  | manipulačné služby pri premiestňovaní vybavenia kancelárií v rámci budov a sťahovanie vybavenia kancelárií medzi budovami určenými verejným obstarávateľom, poskytnutie a použitie ručenej manipulačnej techniky  | 20500 osobohodín |
| 1.4. | v exteriéroch | manipulačné služby v exteriéroch (nakládka a vykládka vecí a ich premiestňovanie) podľa požiadaviek verejného obstarávateľa, poskytnutie a použitie ručenej manipulačnej techniky  | 4072 osobohodín |
| 1.5. | manuálne premiestňovanie bremien | manipulačné služby pri manuálnom horizontálnom premiestňovaní bremien, poskytnutie a použitie ručenej manipulačnej techniky  | 2150 metrov |
| manipulačné služby pri manuálnom vertikálnom premiestňovaní bremien, poskytnutie a použitie ručenej manipulačnej techniky  | 2900 schodov |
| **2.** | **Dopravné služby**z toho: | Prevádzka nákladného vozidla vrátane služieb jedného vodiča, jedného asistenta vodiča - závozníka zabezpečujúceho navigáciu vodiča v sťažených podmienkach, potrebnú organizáciu dopravy, napr. pri cúvaní, vykládku prepravovaných vecí a pod., poskytnutie manipulačnej techniky potrebnej na vykládku prepravovaných vecí a jej obsluha. | - |
| 2.1. | Dopravné služby v meste Bratislavaz toho | Hodinová prevádzka vrátane jedného vodiča, jedného asistenta vodiča - závozníka zabezpečujúceho navigáciu vodiča v sťažených podmienkach, potrebnú organizáciu dopravy, napr. pri cúvaní, vykládku prepravovaných vecí a pod., poskytnutie manipulačnej techniky potrebnej na vykládku prepravovaných vecí a jej obsluha | 7500 hodín |
| 2.1.1. | motorové vozidlo na prepravu tovaru s najväčšou prípustnou celkovou **hmotnosťou neprevyšujúcou 3 500 kg** | detto ako v bode 2.1. | 5000 hodín |
| 2.1.2. | motorové vozidlo na prepravu tovaru s najväčšou prípustnou celkovou **hmotnosťou vyššou ako 3 500 kg, ale neprevyšujúcou 12 000 kg**   | detto ako v bode 2.1. | 2500 hodín |
| 2.2. | Dopravné služby mimo mesta Bratislavaz toho | Kilometrová prevádzka motorového vozidla na prepravu tovaru vrátane jedného vodiča, jedného asistenta vodiča - závozníka zabezpečujúceho navigáciu vodiča v sťažených podmienkach, potrebnú organizáciu dopravy, napr. pri cúvaní, vykládku prepravovaných vecí a pod., poskytnutie manipulačnej techniky potrebnej na vykládku prepravovaných vecí a jej obsluha. | 2900 kilometrov |
| 2.2.1. | motorové vozidlo na prepravu tovaru s najväčšou prípustnou celkovou **hmotnosťou neprevyšujúcou 3 500 kg** | detto ako v bode 2.2. | 2000 kilometrov |
| 2.2.2. | motorové vozidlo na prepravu tovaru s najväčšou prípustnou celkovou **hmotnosťou vyššou ako 3 500 kg, ale neprevyšujúcou 12 000 kg**   | detto ako v bode 2.2. | 900 kilometrov |
| **3.** | **Baliaci materiál**z toho: | Baliaci materiál s toleranciou v rozmeroch +/-15%  | - |
| **3.1.** | Baliaci materiál | Krabica (600 mm x 300 mm x 320 mm) | 4000 kusov |
| **3.2.** | Baliaci materiál | Krabica (500 mm x 500 mm x 500 mm) | 1500 kusov |
| **3.3.** | Baliaci materiál | PVC vrecia 20 mic. (1200 mm x 550 mm) | 1500 kusov |
| **7.4.** | Baliaci materiál | Bublinková ochranná fólia (šírka 1m) | 5000 metrov |
| **3.5.** | Baliaci materiál | Strečová fólia (500 mm x 30 m) | 150 kusov |
| **3.6.** | Baliaci materiál | Lepiaca páska (50 mm x 30 m) | 800 kusov |

**Príloha č. 6 Zoznam subdodávateľov**

|  |  |  |  |
| --- | --- | --- | --- |
| **Obchodné meno subdodávateľa** | **Adresa sídla subdodávateľa** | **Vnútroštátne identifikačné číslo subdodávateľa (IČO)** | **Osoba oprávnená konať za subdodávateľa** |
| **Meno a priezvisko** | **Adresa pobytu** | **Dátum narodenia** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

V.......................dňa.....................

Za poskytovateľa: ..................................................................

 osoba oprávnená konať za poskytovateľa

**Príloha č. 7 Zoznam osôb zabezpečujúcich činnosti určené podľa § 34 ods. 1 písm. g) zákona o verejnom obstarávaní**

|  |  |  |  |
| --- | --- | --- | --- |
| **Meno a priezvisko** | **Pracovná pozícia** | **Druh oprávnenia** | **Označenie oprávnenia** |
|  | vodič  | vodičský preukaz skupiny „B“ |  |
|  | vodič  | vodičský preukaz skupiny „B“ |  |
|  | vodič | vodičský preukaz skupiny „C“ |  |
|  | vodič | vodičský preukaz skupiny „C“ |  |
|  | obslužný pracovník  | EU preukaz na obsluhu vysokozdvižných a nízkozdvižných motorových a elektrických vozíkov |  |
|  | obslužný pracovník | EU preukaz na obsluhu vysokozdvižných a nízkozdvižných motorových a elektrických vozíkov |  |

V.......................dňa.....................

Za poskytovateľa: ..................................................................

 osoba oprávnená konať za poskytovateľa